สวัสดีค่ะ ฉันอายุ ย่าง 28 ปีนี้ มีลูกคนแรกอายุ4 ขวบ3 เดือน ครบกำหนดผ่าคลอดท่าก้นตอนธันวา56 และท้อง2 แท้งตอนอายุครรภ์ 3 เดือนขูดมดลูกพ.ย. 58 แล้วถามต่อว่าถ้าจะมีอีกคนต้องหลังจาก3-6เดือน ฉันกินยาคุม6 เดือนแล้วปล่อย มาท้องอีกทีตอนก.พ. 60 แต่คลอดก่อนกำหนดที่อายุครรภ์29 w น้ำหนักแรกคลอด1085g มีอาการแทรกซ้อนมากมายนอนรพ.เกือบ3 เดือน แต่ฉันก็ปุ้มนมให้ลูกทุกวันจนออกจากรพ.ก็เข้าเต้าเลย แต่ระหว่างนี้ไม่ได้คุมกำเนิดเพราะแทบจะไม่ได้นอนกับแฟน มัวแต่ห่วงลูกจนไม่ได้ใส่ใจเรื่องอย่างว่า จนลูกคนเล็กอายุจริงเต็ม 6 เดือน น้องเสียชีวิตเพราะปอดติดเชื้อเรื้อรัง วันที่19 ก.พ. 61 หลังจากนั้นอาทิตย์นึงฉันซื้อยาสตรีมากินเพราะอยากให้ปจด.มา จน วันที่10 มี.ค. ฉันปวดท้องมากทีแรกนึกว่าจะมีปจด. แต่แล้วไม่ใช่ ฉันแท้งลูกตัวอ่อนสมบูรณ์แต่หัวใจหยุดเต้นไปแล้ว น้ำหนักน่าจะยังไม่ขีด คำถามหลายอย่างมาก คือฉันไม่รู้ว่าตัวเองท้องเพราะมัวแต่ใส่ใจลูกคนเล็กจนเผลอเรอไป อายุครรภ์เท่าไหร่ไม่รู้เพราะยังไม่เคยมีปจด. และตอนนี้ฉันอยากรู้ว่าฉันต้องคุมกำเนิดอย่างไร จะมีโอกาสมีลูกได้อีกหรือไม่ ถ้ามีอีกลูกจะคลอดก่อนกำหนดอีกหรือไม่ เพราะฉันเองยังอยากจะมีลูกอีกคน หรือถ้ามีอีกไม่ได้ฉันจะต้องทำหมันเลย ขอบที่เข้ามาอ่านนะคะ แล้วจะรอคำตอบค่ะ
สวัสดีค่ะ สำหรับความเสี่ยงในการตั้งครรภ์ท้องต่อไป ถือว่าต้องพิจารณาจากหลายปัจจัยร่วมกับค่ะ ถ้าถามว่าสามารถตั้งครรภ์ได้อีกหรือไม่ คำตอบคือได้ค่ะ เเต่ควรอยู่ในความดูเเลของเเพทย์ หมายความว่า กรณีที่มีประวัติเคยแท้งบุตร ร่วมกับคลอดก่อนกำหนด หมายความว่า เมื่อไหร่ก็ตามที่ทราบว่าตั้งครรภ์ ควรรีบมาพบสูตินรีเเพทย์ค่ะ เพื่อยืนยันการตั้งครรภ์ ร่วมกับทำอัลตร้าซาวน์เพื่อดูตำแหน่งของการตั้งครรภ์ค่ะเนื่องจาก บางรายถ้ามีอาการที่เสี่ยงต่อการเเท้ง เช่น เลือดออก อาจให้ยากันแท้งเพื่อป้องกันได้ ร่วมกับถ้าเคยมีประวัติคลอดก่อนกำหนด ยังมียาฮอร์โมนสำหรับ ฉีดเข้ากล้าม เพื่อลดโอกาสการคลอดก่อนกำหนดซ้ำ ร่วมกับการอัลตร้าซาวน์เพื่อประเมินความยาวของปากมดลูก ถ้าสั้นกว่าปกติ สามารถให้การรักษาด้วยการเย็บผูกปากมดลูกเพื่อยืดอายุครรภ์ให้นานออกได้ค่ะแต่ทั้งนี้ ควรต้องมาตรวจติดตามอย่างต่อเนื่อง กับสูตินรีเเพทย์ค่ะส่วนเรื่องการคุมกำเนิด ถ้ายังไม่พร้อมมีบุตรตอนนี้ สามารถเลือกใช้ได้ทุกวิธีค่ะ ทั้งการรับประทาน ยาฉีด ยาฝัง เมื่อพร้อมต่อการมีบุตร ก็หยุดการคุมกำเนิดได้ค่ะ